标题：彭时
相关介绍
景泰元年，以兵事稍息，得请终制。然由此忤旨。服除，命供事翰林院，不复与阁事。易储，迁左春坊大学士。《寰宇通志》成，迁太常寺少卿。俱兼侍读。天顺元年，徐有贞既得罪，岳正、许彬相继罢。帝坐文华殿召见时，曰：“汝非朕所擢状元乎？”时顿首。明日仍命入阁，兼翰林院学士。阁臣自三杨后，进退礼甚轻。为帝所亲擢者，唯时与正二人。而帝方向用李贤，数召贤独对。贤雅重时，退必咨之。时引义争可否，或至失色。贤初小忤，久亦服其谅直，曰：“彭公，真君子也。”慈寿皇太后上尊号，诏告天下。时欲推恩，贤谓一年不宜再赦。时曰：“非赦也，宜行优老典。朝臣父母七十与诰敕，百姓八十给冠带，是‘老吾老以及人之老’也。”贤称善，即奏行之。
帝爱时风度，选庶吉士。命贤尽用北人，南人必若时者方可。贤以语时。俄中官牛玉宣旨，时谓玉曰：“南士出时上者不少，何可抑之？”已，选十五人，南六人与焉。
门达构贤，帝惑之，曰：“去贤，行专用时矣。”或传其语，时矍然曰：“李公有经济才，何可去？”因力直之。且曰：“贤去，时不得独留。”语闻，帝意乃解。
帝大渐，口占遗命，定后妃名分，勿以嫔御殉葬，凡四事，付阁臣润色。时读竟，涕下，悲怆不自胜。中官复命，帝亦为陨涕。
宪宗即位，议上两宫尊号。中官夏时希周贵妃旨，言钱后久病，不当称太后。而贵妃，帝所生母，宜独上尊号。贤曰：“遗诏已定，何事多言。”时曰：“李公言是也。朝廷所以服天下，在正纲常。若不尔，损圣德非小。”顷之，中官复传贵妃旨：“子为皇帝，母当为太后，岂有无子而称太后者？宣德间有故事。”贤色变，目时。时曰：“今日事与宣德间不同。胡后（胡善祥）表让位，退居别宫，故在正统初不加尊。今名分固在，安得为比？”中官曰：“如是何不草让表？”时曰：“先帝存日未尝行，今谁敢草？若人臣阿意顺从，是万世罪人也。”中官厉声怵以危语。时拱手向天曰：“太祖（明太祖）、太宗（明成祖）神灵在上，孰敢有二心！钱皇后无子，何所规利而为之争？臣义不忍默者，欲全主上圣德耳。若推大孝之心，则两宫并尊为宜。”贤亦极言之，议遂定。及将上宝册，时曰：“两宫同称则无别，钱太后宜加两字，以便称谓。”乃尊为慈懿皇太后，贵妃为皇太后。越数日，中官覃包至内阁曰：“上意固如是。但迫于太后，不敢自主，非二公力急，几误大事。”时阁臣陈文默无语，闻包言，甚愧。礼成，进吏部右侍郎，兼学士，同知经筵。成化改元，进兵部尚书，兼官如故。明年秋，乞归省。三年二月诏趣还朝，《英宗实录》成，加太子少保。兼文渊阁大学士。
四年，慈懿太后崩，诏议山陵。时及商辂、刘定之言：“太后作配先帝，正位中宫，陛下尊为太后，诏示天下。先帝全夫妇之伦，陛下尽母子之爱，于义俱得。今梓宫当合葬裕陵，主当祔庙，此不易之礼。比闻欲别卜葬地，臣等实怀疑惧。窃谓皇上所以迟疑者，必以今皇太后万寿后，当与先帝同尊，自嫌二后并配，非祖宗制。考之于古，汉文帝尊所生母薄太后，而吕后仍祔长陵。宋仁宗追尊生母李宸妃，而刘后（刘娥）仍祔太庙。今若陵庙之制稍有未合，则有乖前美，贻讥来叶。”于是诸大臣相继言之。帝犹重违太后意，时偕朝臣伏文华门泣请。帝与太后皆感动，始从时议。  彭时相府彗见三台，时等言：“外廷大政固所当先，宫中根本尤为至急。谚云‘子出多母’。今嫔嫱众多，维熊无兆。必陛下爱有所专，而专宠者已过生育之期故也。望均恩爱，为宗社大计。”时帝专宠万贵妃（万贞儿），妃年已近四十，时故云然。又言：“大臣黜陟，宜断自宸衷，或集群臣佥议。不可悉委臣下，使大权旁落。”帝虽不能从，而心嘉其忠。
都御史项忠讨满四不利。朝议命抚宁侯朱永将京军往赴。永故难其行，多所邀请。时恶其张大，且度军可无行，第令整装待。会忠驰奏，已围贼石城。帝遣中官怀恩、黄赐偕兵部尚书白圭、程信等至阁议。时曰：“贼四出攻剽，锋诚不可当。今入石城自保，我军围甚固，此困兽易擒耳。”信曰：“安知忠不退师？”时曰：“彼部分已定，何故自退？且今出师，度何时到？”信曰：“来春。”时曰：“如此，益缓不及事。事成败，冬月决矣。”信忿，出危言曰：“忠若败，必斩一二人，然后出师。”众危之，问时何见。曰：“观忠疏曲折，知其能。若闻别遣禁军，将退避不敢任，贼不可知矣。”时惟商辂然其言。至冬，贼果平，人乃大服。改吏部尚书。
五年得疾在告。逾三月，帝趣赴阁视事，免朝参。是冬，无雪。疏言：“光禄寺采办，各城门抽分，掊克不堪。而献珍珠宝石者，倍估增直，渔竭帑藏。乞革其弊，以惠小民。”帝优诏褒纳。畿辅、山东、河南旱，请免夏税盐钞，及太仆寺赔课马。京师米贵，请发仓储五十万石平粜。并从之。时以旧臣见倚重，遇事争执无所避。而是时帝怠于政，大臣希得见。万安同在阁，结中贵戚畹，上下壅隔，时颇怀忧。
七年，疾复作，乞致仕。帝慰留之，不得去。冬，彗复见，时言政本七事：一，毋惑佛事，糜金钱；二，传旨专委司礼监，毋令他人，以防诈伪；三，延见大臣议政事；四，近幸赐予太多，工匠冒官无纪，而重囚死徙者，法不蔽罪。宜戒淫刑僣赏；五，虚怀受谏，勿恶切直；六，戒廷臣毋依违，凡政令失当，直言论奏；七，清理牧马草地，减退势要庄田。皆切中时弊。
宁晋伯刘聚为从父太监永诚（刘永诚）请封谥，且乞祠额，礼部执故事却之。帝特赐额曰“褒功”，命内阁拟封谥。时等言：“即予永诚，将来守边内臣皆援此陈乞，是变祖宗法自今日始。”或言宋童贯封王，时曰：“贯封王在徽宗末年，岂盛世事耶？”乃寝。
时每因灾变上言，或留中，或下所司，多阻隔，悒悒不得志。五年以后，凡七在告，帝辄命医就视，数遣内臣赐赉。十一年正月，以秩满进少保。逾月卒，年六十。赠太师，谥文宪。
历史评价
彭时立朝三十年，孜孜奉国，持正存大体，公退未尝以政语子弟。有所论荐，不使其人知。燕居无惰容，服御俭约，无声乐之奉，非其义不取，有古大臣风。
传世作品
彭时撰1、明忠肃王公行状神道碑一卷[明姚夔、彭时撰　明崇祯刻本　九行廿二字白口四周单边] 
2、寰宇通志一百十九卷[明彭时等纂修　明景泰刻本  彭时等编撰《判解大全》十行廿二字小字双行同黑口四周双边] 
3、寰宇通志一百十九卷[明彭时等纂修　明景泰刻本　十行廿二字小字双行同黑口四周双边] 
4、彭文宪公笔记一卷[明彭时撰　明俞宽甫抄本] 
5、彭文宪公笔记一卷[明彭时撰　明抄本] 
6、彭文宪公集八卷[明彭时撰　明成化十八年彭颐刻本　十行二十字黑口四周双边] 
7、彭公笔记　明彭时撰||说郛续四十六卷[明陶珽编　清顺治三年李际期宛委山堂刻本　九行二十字白口左右双边] 
8、彭文宪公笔记二卷　明彭时撰||顾氏明朝四十家小说四十种四十三卷[明顾元庆编　明嘉靖十八年至二十年顾氏大石山房刻本　十行十八字白口左右双边 
9、彭文宪公笔记一卷　明彭时撰||国朝典故六十二种一百十六卷[明朱当?编　明抄本] 
10、彭文宪公笔记一卷　明彭时撰||国朝典故六十种一百十二卷[明朱当?编　明抄本　清李文田校] 
11、彭文宪公笔记一卷　明彭时撰||国朝典故六十种一百十一卷[明邓士龙编　明刻本　十行二十字白口四周单边] 
12、可斋杂记一卷　明彭时撰||今献汇言八集二十五种二十五卷[明高鸣凤编　明刻本　十行二十三字白口四周单边]存七集二十二种[一至五、七至八 
13、可斋杂记一卷　明彭时撰||新刊皇明小说今献汇言二十五种二十五卷[明高鸣凤编　明刻本　十行二十三字白口四周单边 
14、彭文宪公笔记一卷　明彭时撰||纪录汇编一百二十三种二百二十四卷[明沈节甫编　明万历四十五年陈于廷刻本　十行二十字白口四周单边 
15、可斋杂记一卷　明彭时撰||历代小史一百六种一百六卷[明李栻编　明刻本　十一行二十六字白口四周双边] 
16、可斋杂记一卷　明彭时撰||类编古今名贤汇语二十二种二十二卷[明刻本　十行二十三字白口四周单边]
以下是 彭时 的相关子目列表 
17、可斋杂记一卷　明彭时撰||今贤汇说□□种□□卷[明刻本　十行二十三字白口四周单边]存二十八种二十八卷 
18、彭文宪公笔记一卷　明彭时撰||约斋选录四种六卷[明俞宽甫编　清抄本　清鱼元傅跋] 
19、彭文宪公笔记一卷　明彭时撰||泽古斋重钞十二集一百十种二百四十一卷[清陈璜编　清道光四年陈璜据嘉庆张海鹏刻借月山房汇钞版重编补刻本　九行二… 
20、彭文宪公笔记一卷　明彭时撰||指海一百四十种四百十六卷[清钱熙祚编　清道光十六至二十二年钱氏守山阁据泽古斋重钞版重编增刻本] 
21、彭文宪公文集四卷、附录一卷殿试策一卷　明彭时撰||彭氏二文合集十三卷[明彭笃福编　清康熙五年彭笃祯刻本　八行二十字、白口、左右双边] 
22、可斋杂记一卷　明彭时撰||皇明修文备史一百五十五卷[题明顾炎武编　清抄本　清恽毓鼎跋]独特设计  彭时所作设色金笺扇片《溪岸野渡》右图为彭时所作设色金笺扇片《溪岸野渡》（ 朵云轩2007秋季艺术品拍卖会）彭时相府彭时是庐陵（今江西吉安市安福县枫田镇松田村）人，  彭时相府在今天的安福县枫田镇松田村，村中有一幢明代的“相府”，就是明景泰年间彭时的堂侄、湖广副使彭琉为彭时而建的，有近500多年历史，是不可多得的明代古建筑。
“相府”占地1070平方米，砖木结构，体现了南方祠堂与府第格局相结合的风格。正门为牌坊式门楼，坊柱楹联为：“堂堂宰相府，赫赫元归第。”
“相府”体现了南方祠堂与府第格局相结合的建筑风格。正门为牌坊式门楼，分左中右三扇大门，牌坊方池内镌刻着“相府”二字，中大门门楣横书“中溪彭氏宗祠”，左为状元门，右为会元门，坊柱边楹联为“堂堂宰相府，赫赫元归第”。内为三进三厅，前厅倒设廊院，中厅为大殿，后厅为祖堂，宽敞明亮，和谐庄重；前中后厅及两厢吊楼错落、转承沟通。门扇、窗格一律镂空雕花，均为福禄寿喜、事事如意等民间常见吉祥图案，极为雅致精巧。“相府” 坐东朝西，建筑考究，工艺精湛，门框、门墩、门槛分别由整块青石构成，外墙均用青砖水磨砌成，严丝合缝，平整光滑。立柱、房梁木料为中小号，弃用大号，一色是本地产陈山 红心杉，材质坚韧，“相府”距今已有500余年，仍难觅虫蛀、腐朽之痕，木柱、房梁、椽木光洁如新。
整座“相府”简约内敛，不事张扬，这与彭时“立朝三十年，有古大臣风”为人做官之风范相吻合。[1]